— Օրինակ՝ Ախալցխայի շրջանում, գիտեք, թուրք մցխեթցիներ կան, մահմեդականներ, որոնց Ստալինի ժամանակ աքսորել էին: Հետո նրանց մի մասը վերադարձավ և հիմա իրենց ներկայությունը Ախալցխայում կազմում է շուրջ հարյուր մարդ: Այնպես որ, ասել, թե շատ մեծ է թվաքանակը, ոչ, բայց թաղամասերում, որտեղ իրենք են բնակեցված, անընդհատ Ադրբեջանից ու Թուրքիայից օգնություն է գալիս: Օրինակ՝ երկու տարի առաջ Թուրքիան իրենց նվիրեց մեղվի փեթակներ, և դրանց բոլորի վրա կարելի էր տեսնել թուրքական փոքրիկ դրոշակներ: Դա երևացող մասն է, բայց իրականում իրենց շատ են օգնում անասնապահությունը, հողագործությունը զարգացնելու անվան տակ: Իրենց մամուլն էլ կարդալով կարելի է տեսնել, թե ինչպես անընդհատ խրախուսում են վերադառնալ Ախալցխա՝ խոստանալով ինչպես ադրբեջանական, այնպես էլ թուրքական աջակցություն: Այսինքն՝ իրենց նպատակն է, որ Սամցխե Ջավախքում անպայման իրենց ներկայությունն ավելանա: